text: Mand fundet død i en bæk ved denne mark
  23 april 2019 kl. 12.09
  Sydøstjyllands Politi er tirsdag i gang med at undersøge et dødsfald, hvor en mand er fundet død i en bæk.
  En 35-årige mand blev tirsdag formiddag fundet død i en bæk ved Follerupvej i Fredericia.
  Manden boede på grunden, hvor han blev fundet.
  Sydøstjyllands Politi har deres tekniske afdeling på adressen sammen med retsmedicinerne.
  - Umiddelbart tyder intet på en forbrydelse, oplyser vagtchef Jesper Brian Jensen ved Sydøstjyllands Politi til TV SYD.
  Alligevel betragtes sagen som et såkaldt mistænkeligt dødsfald. Det betyder, at politiet nu skal lave en nærmere undersøgelse, blandt andet skal de tjekke, hvor manden har opholdt sig i den seneste tid.
  